Harjoitus 3

 1.	Avaa harjoitusprojekti
 2.	Ota tuntumaa Cubasen zoomaus- ja vierityskontrolleihin: Jos koneessa on ulkoinen hiiri, voit vierittää rullalla näkymää pystysuunnassa. Shift-vieritys vaakasuunnassa. Rullalla voit myös zoomata sisään-ulos painamalla vierityksen kanssa näppäimistöstä samanaikaisesti cmd/control. Näppäimistöllä G ja H. Shift-G,H zoomaa raitoja pystysuunnassa.Touchpadilla vieritys kahdella sormella ja zoomaus sormia levittämällä kosketusnäytön tapaan
 3.	Tutustu Gridiin  ja Snap-nappulaan. Grid on projekti-ikkunassa näkyvä apuviivasto. Snap (J) pakottaa klikkaamasi valinnat grid-viivastolle. Snap-nappulan oikealla puolella on valikkoja, joista gridin tarkkuutta voi säätää.
 4.	Valitse rumpujen Region (=alue raidalla) avataksesi Key Editor-ikkunan alapaneeliin. Kokeile kontrolleja myös tässä näkymässä. ↑↓ vaihtaa valitun nuotin korkeutta ja →← valitsee seuraavan ja edellisen. Shift-→←valitsee monta. Valitse kaikki nuotit esim. painamalla cmd-A.
 5.	Etsi vasemmasta sivupaneelista Quantize-valikko. Valitse Grid-arvoksi 1/8.
 6.	Katso Key Editorista nuottien sijantia Grid-apuviivoihin nähden ja paina näppäimistöltä Q. Mitä tapahtuu? Miten kuulokuva muuttuu? Voit perua kvantisoinnin Undo-peruutustoiminnolla (cmd-Z) ja vertailla.
 7.	Miten kvantisointioperaatioon vaikuttavat Quantize-valikon kontrollit soft(iterative) ja swing?
 8.	Jos nuotit ovat siirtyneet hassuihin paikkoihin, siirrä ne paikoilleen Key Editor-ikkunassa hiirellä raahaamalla. Jos joku isku puuttuu, voit kopioida puuttuvaan kohtaan toisen nuotin painamalla pohjassa ALT ja raahaamalla hiirellä.
 9.	Tarkista projekti-ikkunassa, että rumpu-region alkaa tahdista 1. Kopioi se itsensä jatkoksi, niin että uuden alueen alku tulee tahtiin 5 (Näppäinoikotie cmd/ctrl-D).
 10.	 Etsi projekti-ikkunan yläreunan työkaluvalikosta Draw (Näppäimistö 8).
 11.	Piirrä tahdin mittainen uusi region alkamaan tahdista 9. Valitse työkaluvalikosta nuoli (Näppäimistö 1) ja tartu alueen oikeaan alalaitaan. Venytä se neljän tahdin mittaiseksi.
 12.	Kopioi rumpuja sisältävä neljän tahdin alue vielä luomasi tyhjän alueen perään, alkamaan tahdista 13. Näin saat 16 tahdin mittaisen projektin.
 13.	 Luo uusi Arranger-raita (T ja more tracks) ja siirrä se muiden raitojen yläpuolelle. Käytämme tätä raitaa hahmottaaksemme kappaleen osat helposti.
 14.	Tee kappaleelle rakenne. Paina näppäimistöltä 7 valitaksesi kynä-työkalun. Nyt voit piirtää kappaleen alkuun 4 tahdin mittaisen palkin Arranger-raidalle. Piirrä vielä toinen 4 tahdin palkki tahteihin 9–13. Tuo osoitintyökalu takaisin käyttöön painamalla näppäimistöltä 1. Anna ensimmäiselle palkille nimeksi A ja toiselle B. Kopioi A-osa tahteihin 5-9 ja 13-17 OPTION/ALT-raahaus.
 15.	Tallenna projekti.

Harjoitus 4
Valitse B-osan region ja luo editoriin piirtämällä ja kopioimalla uusi, erilainen basarikuvio vastapainoksi edelliselle. Tee sen jälkeen komppi valmiiksi piirtämällä vastaavasti virveli ja hi-hat. Käytä Kumoa ja Tee uudelleen- komentoja, cmd/control-Z ja shift-cmd/control-Z. Voit pyyhkiä valitun nuotin pois painamalla DELETE tai macilla BACKSPACE (toimii myös regioneihin ja muihin juttuihin!) Tallenna projekti.